રાજકોટઃજામનગરના ગુલાબનગરમાં રંગમતી સોસાયટીમાં રહેતી નાઝમીનબેને ફરિયાદ નોંધાવી કે તેના પતિ ઇમ્તીયાઝ ખેરાણીએ તથા સાસુ-સસરા અને દિયરે લગ્ન જીવન દરમિયાન માનસિક તથા શારીરીક ત્રાસ આપ્યો, બાદમાં પતિ ઇમ્તીયાઝે ત્રણ વખત તલાક બોલી છૂટાછેડા આપી તેણીને ઘરમાંથી કાઢી મૂકી છે, પોલીસે મહિલાની ફરિયાદના આધારે આરોપી વિરુદ્ધ નવા કાયદા પ્રમાણે આઈ. પી. સી. કલમ ૪૯૮એ, ૫૦૪, ૩૨૩,૧૧૪ તથા ધ મુસ્લીમ વુમેન પ્રોટેક્શન ઓફ રાઈટ ઓન મેરેજ એક્ટ ૨૦૧૯ની કલમ ૩,૪ મુજબ ગુનો નોંધી કાર્યવાહી હાથ ધરી છે.